CELEX: C2007/042/10
Language: fi
Date: 2007-02-24 00:00:00
Title: Asia C-269/05: Yhteisöjen tuomioistuimen tuomio (seitsemäs jaosto) 11.1.2007 — Euroopan yhteisöjen komissio v. Helleenien tasavalta (Jäsenyysvelvoitteiden noudattamatta jättäminen — Asetuksen (ETY) N:o 4055/86 1 artikla — Merikuljetukset — Satamamaksu, jota kannetaan matkustaja- ja rahtialuksilta — Satamamaksu, jota sovelletaan lautoilla kuljetettaviin ajoneuvoihin — Syrjintä)

24.2.2007   
            
            
               FI
            
            
               Euroopan unionin virallinen lehti
            
            
               C 42/6
            
         Yhteisöjen tuomioistuimen tuomio (seitsemäs jaosto) 11.1.2007 — Euroopan yhteisöjen komissio v. Helleenien tasavalta
   (Asia C-269/05) (1)
   
   (Jäsenyysvelvoitteiden noudattamatta jättäminen - Asetuksen (ETY) N:o 4055/86 1 artikla - Merikuljetukset - Satamamaksu, jota kannetaan matkustaja- ja rahtialuksilta - Satamamaksu, jota sovelletaan lautoilla kuljetettaviin ajoneuvoihin - Syrjintä)
   (2007/C 42/10)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: G. Zavvos ja K. Simonsson)
   
      Vastaaja: Helleenien tasavalta (asiamies: E. Skandalou)
   Oikeudenkäynnin kohde
   Jäsenyysvelvoitteiden noudattamatta jättäminen — Palvelujen tarjoamisen vapauden periaatteen soveltamisesta jäsenvaltioiden väliseen meriliikenteeseen sekä jäsenvaltioiden ja kolmansien maiden väliseen meriliikenteeseen 22.12.1986 annetun neuvoston asetuksen (ETY) N:o 4055/86 (EYVL L 378, s. 1) 1 artiklan rikkominen — Satamamaksu, jota kannetaan matkustaja- ja rahtialuksilta — Alemman maksukannan soveltamineen aluksiin, jotka liikennöivät kotimaan alueella sijaitsevien satamien välillä — Satamamaksu, jota sovelletaan autolautoilla kuljetettaviin ajoneuvoihin — Maksu, jota ei sovelleta ajoneuvoihin, joita kuljetetaan kotimaan alueella sijaitsevien satamien välillä
   Tuomiolauselma
   
               1)
            
            
               Helleenien tasavalta ei ole noudattanut palvelujen tarjoamisen vapauden periaatteen soveltamisesta jäsenvaltioiden väliseen meriliikenteeseen sekä jäsenvaltioiden ja kolmansien maiden väliseen meriliikenteeseen 22.12.1986 annetun neuvoston asetuksen (ETY) 4055/86 1 artiklan mukaisia velvoitteitaan, koska se on pitänyt voimassa:
               
                           —
                        
                        
                           satamamaksut, jotka kannetaan matkustajalaivoilta (mukaan lukien risteilyalukset) tai rahtialuksilta näiden alusten tullessa satama-alueelle, kiinnittyessä laituriin tai ankkuroituessa Pirean ja Tessaloniken satamissa, kun maksut ovat silloin, kun kuljetukset suoritetaan kahden sataman välillä kotimaassa, pienempiä verrattuna tapauksiin, joissa kuljetusten määränpää on ulkomailla,
                        
                     
                           —
                        
                        
                           satamamaksut, jotka kannetaan sellaisten osakeyhtiömuotoisten satamalaitosten varoihin, jotka perustettiin lailla 2932/2001, ja Pirean ja Tessaloniken satamille ja jotka kannetaan ajoneuvoilta, kun ne lastataan kansainvälisiä reittejä kulkeviin lauttoihin ja kun vastaavaa maksua ei kanneta kreikkalaisten satamien välisillä reiteillä, ja
                        
                     
                           —
                        
                        
                           kuntien, joiden alueella satamat toimivat, oikeuden kantaa maksun sellaisista ajoneuvoista, jotka lastataan ajoneuvoja kuljettavaan alukseen, jonka määränpäänä oleva satama on ulkomailla.
                        
                     
         
               2)
            
            
               Helleenien tasavalta velvoitetaan korvaamaan oikeudenkäyntikulut.
            
         
      (1)  EUVL C 229, 17.9.2005.